यदि आपकी जमा 2.5 लाख रुपये से अधिक की है तो कर आकलन अधिकारी पिछले कुछ सालों में आपके द्वारा दाखिल किए गए आयकर रिटर्न खंगालेगा और देखेगा कि आपने उनमें अपनी कितनी आय दिखाई है। आप अपने बैंक खाते का स्टेटमेंट भी अधिकारी को सौंप सकते हैं। इससे भी पता चल जाएगा कि आपने कितनी नकद निकासी की है। उसे देखकर आकलन अधिकारी को यह जानने में सहूलियत होगी कि आपके द्वारा दिखाई गई जमा रकम सही है अथवा नहीं।